ทองคำปิดร่วง 14.20 ดอลล์
สัญญาทองคำตลาดนิวยอร์กปิดร่วงลงนักลงทุนเทขายทำกำไรหลังจากความวิตกกังวลเรื่องปัญหาด้านการเงินของกรีซลดน้อยลง
11 มี.ค. 2553

สัญญาทองคำตลาดนิวยอร์กปิดร่วงลงนักลงทุนเทขายทำกำไรหลังจากความวิตกกังวลเรื่องปัญหาด้านการเงินของกรีซลดน้อยลง
สัญญาทองคำตลาด COMEX (Commodity Exchange) ส่งมอบเดือนเม.ย.ร่วงลง 14.20 ดอลลาร์ ปิดที่ 1,108.10 ดอลลาร์/ออนซ์ หลังจากเคลื่อนตัวในช่วง 1,103.10-1,128.30 ดอลลาร์
ขณะที่สัญญาโลหะเงินส่งมอบเดือนพ.ค.ลดลง 32 เซนต์ ปิดที่ 17.018 ดอลลาร์/ออนซ์
ส่วนสัญญาพลาตินัมเดือนเม.ย.ปิดที่ 1,590.20 ดอลลาร์/ออนซ์ ลดลง 6.70 ดอลลาร์ และสัญญาพัลลาเดียมเดือนมิ.ย.ปิดที่ 464.65 ดอลลาร์/ออนซ์ ลดลง 4.65 ดอลลาร์
\นักลงทุนทุบขายสัญญาทองคำหลังจากมีสัญญาณบ่งชี้ว่าเศรษฐกิจโลกเริ่มฟื้นตัวขึ้น รวมถึงยอดส่งออกเดือนก.พ.ของจีนพุ่งขึ้น 45.7% ต่อปี ซึ่งสูงกว่าที่คาดว่าจะเพิ่มขึ้นเพียง 35-40% ขณะที่ยอดการนำเข้าเดือนก.พ.ทะยานขึ้น 44.7% ต่อปี ซึ่งข้อมูลการค้าในเดือนก.พ.บ่งชี้ว่าเศรษฐกิจจีนฟื้นตัวขึ้นจากภาวะเศรษฐกิจโลกถดถอยแล้ว
กองทุน SPDR Gold Trust ซึ่งเป็นกองทุน ETF ทองรายใหญ่ที่สุดในโลก เข้าถือครองทองคำที่ระดับ 1,116.120 ตัน ณ วันที่ 9 มี.ค. ซึ่งไม่เปลี่ยนแปลงจากระดับของวันที่ 5 มี.ค.